अतीत में मुख्यमंत्री रहते लालू यादव और शिबू सोरेन के भी जेल जाने की नौबत आई थी। पर उन्होंने इससे पहले ही इस्तीफा दे दिया था। मध्य प्रदेश की मुख्यमंत्री उमा भारती ने तो जेल जाने की नौबत आने से पहले ही महज नैतिकता के आधार पर कुर्सी छोड़ दी थी। एक आंदोलन के सिलसिले में कर्नाटक की अदालत में कई बार बुलावे पर भी हाजिर न होने के कारण उनका वारंट निकला था। हालांकि वे इस मामले में बाद में बरी भी हो गईं। लेकिन मुख्यमंत्री की हैसियत से आरोपी बन कर अदालत में पेश होना उन्हें स्वीकार नहीं था।